google/wiki40b huggingface dataset:
विचारधारा

साम्यवाद में विचारधारा

साम्यवाद में विचारधारा को अधिरचना का अंग माना जाता है, जहाँ वह आर्थिक संबंधों को प्रतिबिंबित करती है। साम्यवादी चिंतनधारा की मान्यता है कि अधिकतर विचार, विशेषकर समाज के संगठन से संबंधित विचार, वर्ग विचार होते हैं। वे वास्तव में उस वर्ग के विचार होते हैं जिसका उस काल में समाज पर प्रभुत्व होता है। इन विचारों को वह वर्ग बाकी समाज पर थोपे रखता है क्योंकि यह वर्ग प्रचार के सारे साधनों का स्वामी होता है। विरोधी वर्गों वाले समाज में विचारधारात्मक संघर्ष वर्ग हितों के संघर्ष के अनुरूप होता है, क्योंकि विचारधारा यथार्थ का सच्चा या झूठा प्रतिबिंब भी हो सकता है और वैज्ञानिक या अवैज्ञानिक भी हो सकता है। प्रतिक्रियावादी वर्गों के हित झूठी विचारधारा को पोषित करते हैं। प्रगतिशील, क्रांतिकारी वर्गों के हित विज्ञानसम्मत चिंतनधारा का निर्माण करने में सहायक होते हैं। साम्यवादी मान्यतानुसार विचारधारा का विकास अंततोगत्वा अर्थव्यवस्था से निर्धारित होता है, परन्तु साथ ही उसमें कुछ सापेक्ष स्वतंत्रता भी होती है। इसकी अभिव्यक्ति विशेष रूप से विचारधारा की अंतर्वस्तु का सीधे आर्थिक स्पष्टीकरण करने की असम्भवनीयता में और साथ ही आर्थिक तथा विचारधारात्मक विकास की कुछ असमतलता में होती है। इन सबके अलावा विचारधारा की सापेक्ष स्वतंत्रता की अधिकतर अभिव्यक्ति विचारधारात्मक विकास के आंतरिक नियमों की संक्रिया में और साथ ही उन विचारधारात्मक क्षेत्रों में होती है, जो आर्थिक आधार से बहुत दूर स्थित होते हैं। विचारधारा की सापेक्ष स्वतंत्रता का कारण यह है कि विचारधारात्मक विकासक्रम विभिन्न आर्थिकेतर कारकों के प्रभावान्तर्गत रहता है। ये कारक हैं : (१) विचारधारा के विकास में आंतरिक अनुक्रमिक संबंध, (२) विचारधारा विशेष के निरूपकों की निजी भूमिका तथा (३) विचारधारा के विभिन्न रूपों का पारस्परिक प्रभाव, आदि।

बुर्जुआ वर्ग की विचारधारा

बीसवीं शताब्दी के छठे और सातवें दशक में बुर्जुआ दार्शनिकों के बीच यथार्थ के प्रति विज्ञानसम्मत दृष्टिकोण और विचारधारा के बेमेल होने संबंधी विचार व्यापक रूप से प्रचलित हुए। बुर्जुआ विचारधारा को आत्मिक प्रत्यय की भाँति मानते हैं जो केवल समूह या दल विशेष के हितों को व्यक्त करती है। इसी कारण वे विज्ञान और विचारधारा के अंतरों को निरपेक्ष बनाने, उन्हें एक-दूसरे के मुकाबले में रखने के इच्छुक होते हैं। बुर्जुआ दर्शन और विज्ञान का तथाकथित "निर्विचारधाराकरण" करने का प्रयत्न करते हैं। आठवें दशक में बुर्जुआ विचारधारा निरूपकों ने इस ध्येय की सिद्धि में साम्यवाद के मुकाबले अपनी नयी विचारधारा को प्रस्तुत करते हुए "पुनर्विचारधाराकरण" की बात करना प्रारंभ कर दिया।
१९६० ईसा पूर्व

१९६० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९६० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नैहाटी

स्थान

नैहाटी की भौगोलिक स्थिति निर्देशांक 22.9°N 88.42°E पर है। यहां की सागर सतह से औसत ऊंचाई १५ मी.,(४९ फ़ीट) है। इसके निकटवर्ती क्ष्त्रों में उत्तर में गरीफ़ा, हालीशहर एवं बालीभरा, पूर्व में रामपुर, राजेन्द्रपुर, महमूदपुर एवं दोगाछिया हैं। इसके दक्षिण में मदरल तथा पश्चिमी ओर हूगली नदी है। यहां की ९६% जनसंख्या बैरकपुर उपमण्डल (मानचित्र में दर्शित) यहां के शहरी क्षेत्र में रहती है। यहां की जनसंख्या घनत्व १०,९६७ प्रति वर्ग किमी है। इस उपमण्डल में १६ नगरपाळिकाएं तथा २४ जनगणना क्षेत्र हैं।

पुलिस स्टेशन

नैहाटी पुलिस स्टेशन बैरकपुर पिलिस आयुक्त के अधीन आता है और इसका अधिकारक्षेत्र नैहाटी नगरपाळिका एवं बैरकपुर सीडी खण्ड तथा बैरकपुर छावनी तक व्याप्त है।

डाकखाना

नैहाटी में एक उपडाकघर है जिसकी पिन संख्या  ७४३ १६५ है। यह उत्तर २४ परगना जिले के उत्तर प्रेसिडेन्सी मण्डल में स्थित है। इसी पिन संख्या के अधीन नैहाटी आनन्दबाज़ार तथा पुरानन्दपल्ली भी हैं।

जलवायु

उष्णकटिबन्धीय क्षेत्र में स्थित होने के कारण, नैहाटी की जलवायु प्रायः ग्रीष्म ऋतु में उष्ण तथा आर्द्र तथा शीतकाल में शीतल तथा शुष्क रहती है। बंगाल की खाड़ी से आने वाले मेघ यहां वर्षा ऋतु (मॉनसून) में मूसलाधार वर्षा लाते हैं। ग्रीष्मकाल में तापमान अधिकतम ४० डिगरी से. तथा शीतकाळी न्यूनतम ८ डिगरी से. तक जाता है।
पैरा स्पेशल फोर्सेज़

पैरा स्पेशल फाॅर्स भारत के स्पेशल फोर्सेज़ में से एक हैं, इसकी स्थापना भारतीय सेना के यूनिट के बतौर सन् 1965 में हुई थी। पैरा कमांडोज़ बंधक बचाव (होस्टेज रेस्क्यू), आतंकवाद निरोध (काउंटर टेररिज्म), व्यक्तिगत बचाव (पर्सनल रिकवरी) में विशेष रूप से पारंगत किए जाते हैं। इनमें से लगभग सभी को इंडियन आर्मी के पैराशूट रेजिमेंट से भर्ती किया जाता है।
इनके द्वारा किए गए प्रमुख ऑपरेशन्स में 1971 और 1999 का पाकिस्तान युद्ध है। साथ ही ये 1984 में ऑपरेशन ब्लू स्टार का भी हिस्सा रहे चुके हैं।
चरखारी

भूगोल

चरखारी की भूगोलीय अवस्थिति 25.4°N 79.75°E पर है और यह समुद्र तल से १८४ मीटर (६०३ फीट) की ऊँचाई पर स्थित है। यह स्थान कई झीलों से घिरा हुआ है और अपनी प्राकृतिक सुंदरता के कारण "बुन्देलखण्ड का काश्मीर" कहा जाता है।

इतिहास

अंग्रेजों के समय में यह एक छोटी राजशाही के रूप में मौजूद था जो भारत की आजादी के बाद अधिगृहीत कर लिया गया।यहाँ के शासकों ने ब्रिटिश राज़ के समय अंग्रेजों का साथ दिया....इस बात से क्षुब्ध तात्या टोपे द्वारा यहाँ एक बार आक्रमण किया गया जिससे घबरा कर यहाँ के राजा ने बिना युद्ध किये तात्या टोपे की सभी शर्त मान ली और चौथ दे के अपनी जान बचायी। तभी से भारत के स्वाधीनता संग्राम मे यहाँ के राज्य को जयचंद के राज्य से तुलना की जाती है। लेकिन यहाँ के राजाओं ने यहाँ कई तालाबों मंदिरों का भी निर्माण कराया।

जनसांख्यिकी

2011 के अनुसार  के जनगणना के आंकड़ों के अनुसार, चरखारी नगर पालिका के अंतर्गत कुल ५,०६६ मकान थे और कुल २७,७६० लोग निवासी थे जिनमें १४,७१२ पुरुष और १३,०४८ महिलायें थीं। शून्य से छह वर्ष की आयु के अंतर्गत बच्चों की संख्या ३५५४ थी जो कुल जनसंख्या का १२% थी। चरखारी नगर पालिका में लिंगानुपात ८८७ दर्ज किया गया जो राष्ट्रीय औसत ९१२ से काफ़ी कम है। साक्षरता ७३.८ % है जो राज्य के औसत ६७.६८ % से अधिक है।
पुरुष साक्षरता ८२.२४ % और महिला साक्षरता ६४.२९ % दर्ज की गयी है।

संस्कृति

चरखारी में प्रसिद्द गोवर्धन जू मेला लगता है और लोगों के मुताबिक़ इसकी शुरूआत राजा मलखान सिंह ने १८८३ ई॰ में की थी।

बाहरी कड़ियाँ

https://www.facebook.com/charkhariofficial/Charkhari
आर्थराइटिस केयर फाउंडेशन

आर्थराइटिस केयर फाउंडेशन (अंग्रेजी में Arthritis Care Foundation) भारत में संधि शोथ (आर्थराइटिस) एवं संबंधित रोगों की चिकित्सा के क्षेत्र में कार्यरत संगठन है। आर्थराइटिस केयर फाउंडेशन आर्थराइटिस के बारे में जागरूकता कायम करने, आर्थराइटिस के मरीजों को चिकित्सकीय सहायता प्रदान करने तथा आर्थराइटिस के क्षेत्र में शोध एवं अनुसंधान को बढ़ावा देने के लिए कार्यरत भारतीय स्वैच्छिक संगठन है। इसकी स्थापना 2004 में हुई तथा इसे 20 जनवरी 2005 को सोसायटी पंजीकरण अधिनियम, 1980 के तहत पंजीकृत किया गया।

उद्देश्य एवं कार्य

आर्थराइटिस केयर फाउंडेशन परिवार के स्वास्थ्य संबंधित मुद्दों को लेकर दिल्ली, ग्वालियर और देश के विभिन्न हिस्सों में काम कर रहा है। यह संस्था आर्थराइटिस, ओस्टियोपोरोसिस और अन्य संबंधित रोगों के बारे में जागरूकता कायम करने के लिए विभिन्न तरह की गतिविधियों का आयोजन करता है। आर्थराइटिस केयर फाउंडेशन ने देश के विभिन्न स्थानों पर अनेक जन जागरूकता अभियानों, जागरूकता व्याख्यानों, बीएमडी कैम्पों, चिकित्सा परामर्श शिविरों, सम्मेलनों तथा अध्ययन अनुसंधान किए हैं। इस संस्था ने देश के विभिन्न शहरों तथा दक्षेस देशों में कार्यालय एवं शाखाएं खोलने की योजना बनाई है।

पदाधिकारी

इस संगठन से चिकित्सक, अस्थि रोग विशेषज्ञ, फिजियोथिरेपिस्ट और सामाजिक कार्यकर्ता जुड़े हैं जो आर्थराइटिस रोगों और उनके इलाज के बारे में देश में जागरूकता कायम करने के लिए काम कर रहे हैं। इस संगठन के अध्यक्ष डा. राजू वैश्य हैं जो नई दिल्ली के इंद्रपस्थ अपोलो अस्पताल में वरिष्ठ आर्थोपेडिक एवं ज्वाइंट रिप्लेसमेंट संर्जन हैं। इसके सचिव विनोद विप्लव हैं जो स्वास्थ्य विषयों के ​लेखक हैं तथा कोषाध्यक्ष श्री अमित टुटेजा हैं।

अध्ययन कार्य

आर्थराइटिस केयर फाउंडेशन ने दिल्ली के अनेक इलाकों - सुखदेव विहार, ईश्वर नगर, सरिता विहार, जसोला, कालकाजी, ईस्ट ऑफ कैलाश, न्यू फ्रेंड्स कॉलोनी, महारानी बाग, लाजपत नगर, निजामुद्दीन और मयूर विहार जैसे इलाकों में रहने वाले मध्यम और उच्च वर्ग के लोगों के बीच ओस्टियोपोरोसिस बीमारी के प्रसार के बारे में अध्ययन किया। इस अध्ययन की रिपोर्ट इंडियन जर्नल ऑफ मेडिकल रिसर्च (आईजेएमआर) के मार्च, 2018 संस्करण में प्रकाशित हुई। अक्तूबर 2012 से लेकर मार्च 2013 के दौरान किए गए अध्ययन से पाया गया कि शहरों में रहने वाले लोगों में ऑस्टियोपोरोसिस की दर अधिक है। यह अध्ययन 38 से 68 साल के पुरुषों और महिलाओं पर किया गया। इस अध्ययन के तहत सामुदायिक जागरूकता कार्यक्रम (कम्युनिटी आउटरीच प्रोग्राम) का आयोजन किया गया। इस अध्ययन के लिए मध्य और पूर्वी दिल्ली में कुल चौदह शिविर आयोजित किए गए और शिविर में आने वाले हर तीसरे व्यक्ति को इस अध्ययन में शामिल किया गया।
बायतु

बायतु जोधपुर-बाङमेर मार्ग पर स्थित है। यहाँ खेमा बाबा का भव्य मन्दिर है।
प्रिज़्म

प्रकाशिकी में, प्रिज़्म (Prism / संक्षेत्र या क्रकच आयत) एक सपाट चिकनी सतहों वाला एक पारदर्शी प्रकाशीय अवयव है जो, प्रकाश का अपवर्तन करता है। कम से कम दो सपाट सतहों के मध्य एक कोण का होना अनिवार्य है। सतहों के मध्य के कोण की सटीकता उसके अनुप्रयोग पर निर्भर करती हैं। पारंपरिक रूप से संक्षेत्र उस ज्यामितीय आकार को परिभाषित करता है जिसका एक त्रिकोणीय आधार और आयताकार पक्ष होते हैं। कुछ प्रकाशीय संक्षेत्र वास्तव में एक ज्यामितीय संक्षेत्र के आकार के नहीं होते हैं। संक्षेत्रों को हर उस सामग्री से बनाया जा सकता है जो कि, उस तरंगदैर्य के लिए पारदर्शी हो जिसके लिए उन्हें तैयार किया जा रहा है। संक्षेत्रों का निर्माण मुख्यत: कांच, प्लास्टिक और फ्लुराइट से किया जाता है।
प्रिज़्म का प्रयोग प्रकाश को उसके संघटक वर्णक्रमीय रंगों (इंद्रधनुष के रंग) में तोड़ने के लिए किया जा सकता है। संक्षेत्रों को प्रकाश के परावर्तन, अथवा प्रकाश के विभिन्न ध्रुवीकरण वाले संघटकों में विभाजित करने के लिए भी इस्तेमाल किया जा सकता है।

प्रिज़्म की कार्यप्रणाली

प्रकाश जब एक माध्यम से दूसरे माध्यम में प्रवेश करता है तब उसकी गति परिवर्तित होती है (उदाहरण के लिए, वायु से संक्षेत्र के कांच से)। गति का यह परिवर्तन प्रकाश के अपवर्तन का कारण बनता है क्योंकि प्रकाश एक नए माध्यम में एक भिन्न कोण से प्रवेश करता है (हाइगेन्स का सिद्धांत)।
छोटी बल्लभ गाँव, इगलास (अलीगढ़)

भूगोल

इस गाँव की भूमि बहुत उपजाऊ है। सिंचाई की सुविधा अच्छी है। इस गाँव के दोनों ओर हाथरस और माँट ब्रांच गंग नहरें होने के कारण यहाँ का भूमि जल स्तर बहुत ऊपर रहता है। धान, आलू, गेहूँ, जौ, कपास, गन्ना, बाजरा, सरसों आदि फसलें यहाँ बहुतायत में पैदा होती हैं।

जनसांख्यिकी

छोटी बल्लभ की कुल जनसंख्या लगभग 3000 है। यहाँ स्त्री-पुरुष अनुपात 998/1000 है। अधिकतर लोग शिक्षित हैं। सभी लोग हिन्दू धर्म को मानने वाले हैं। कट्टरपंथी लोगों के लिए यहाँ कोई जगह नहीं हैं। ढकोसलों पर कोई विश्वास नहीं करता और न ही भूत-प्रेत जैसी बातों का कोई अस्तित्व यहाँ है।
जाट जाति यहाँ बहुसंख्या में है। जाटों में भी ठकुरेले और सिनसिनवार गोत्र के लोग मिलते हैं। इसके अलावा जाटव, नाई, खटीक, धीमर, बढ़ई जातिओं के अलावा दो घर बाल्मीकियों के भी हैं।
यहाँ की भाषा हिन्दी का एक बृजभाषा रूप है।

यातायात

छोटी बल्लभ पहुँचने के लिए गाँव तक पक्की सड़क उपलब्ध है। भारी वाहन भी गाँव तक आसानी से जा सकते हैं। अलीगढ़ नगर से गाँव तक बस द्वारा भी जाया जा सकता है। अलीगढ़ से खैर और फिर खैर से टैंटीगाँव वाली बस से नगला बिरखू गाँव तक पहुँचा जा सकता है। नगला बिरखू से छोटी वाँव एक किलोमीटर दूर है। इस बीच पक्की सड़क है। गाँव में लोगों के पास मोटर साइकिल और साइकिल ही ज्यादा हैं। कुछ लोगों के पास कार भी हैं।
खेतों तक जाने के लिए भैंसा-बुग्गी का उपयोग बहुतायत में होता है।

आदर्श स्थल

छोटी बल्ल्भ गाँव ने देश को अनेक सिपाही दिये हैं। यहाँ लगभग प्रत्येक घर से कोई न कोई सेना में नौकरी करता है। कारगिल युद्ध में शहीद होने वाले नरेश सिंह जैसा सिपाही इसी गाँव ने दिया। यहाँ शहीद नरेश सिंह की समाधि का महत्व किसी तीर्थ-स्थल से कम नहीं है। अनेक लोग शहीद नरेश सिंह की समाधि देखने यहाँ आते रहते हैं।

शिक्षा

गाँव में प्राथमिक विद्यालय के साथ-साथ जूनियर हाईस्कूल भी है। गाँव में शिक्षा की ओर बहुत ध्यान दिया जाता है। सभी बच्चे नित्य विद्यालय जाते हैं।
मंचाल (रंगारेड्डी)

मंचाल एक शहर है जो भारत के तेलंगाना राज्य के रंगा रेड्डी जिले में हैदराबाद का एक उपनगर है। यह इब्राहिमपट्टनम तहसील में स्थित है
शनि के प्राकृतिक उपग्रह

हमारे सौर मण्डल के छठे ग्रह शनि के बहुत से भिन्न-भिन्न प्रकार के उपग्रह हैं, जिनमें १ कि॰मी॰ से भी कम आकार के नन्हे चाँद और भयंकर आकार वाला टाइटन (जो बुध ग्रह से भी बड़ा है) शामिल हैं। शनि के छल्लों में लाखों वस्तुएँ शनि की परिक्रमा कर रहीं हैं - लेकिन इनमें से बहुत तो छोटे-छोटे पत्थर या धुल के कण ही हैं। कुल मिलकर, ८ अक्टूबर २०१९ तक, शनि के ८२ ज्ञात उपग्रह थे जिनकी परिक्रमा की कक्षाएँ परखी जा चुकी थीं। इनमें से केवल १३ का व्यास (डायामीटर) ५० किमी से अधिक था और इनमें से ५३ का नामकरण किया जा चुका था। शनि के सात चन्द्रमा इतने बड़े हैं के वे अपने गुरुत्वाकर्षण की खींच से स्वयं को पूरा गोल आकार का कर पाएँ हैं। इन सारे चंद्रमाओं में से दो वैज्ञानिकों की लिए विशेष दिलचस्पी रखते हैं: टाइटन, जो सौरमंडल का दूसरा सब से बड़ा उपग्रह है और जिसपर पृथ्वी की तरह नाइट्रोजन गैस से भरपूर पृथ्वी से भी घना वायुमंडल है और ऍनसॅलअडस, जिसपर गैस और धुल के फव्वारे हैं और जिसके दक्षिणी ध्रुव की सतह के नीचे पानी का बड़ा जलाशय होने की सम्भावना है।
श्रीप्रकाश जायसवाल

श्री श्रीप्रकाश जायसवाल को भारत सरकार की पंद्रहवीं लोकसभा के मंत्रीमंडल में कोयला, सांख्यिकी एवं कार्यक्रम क्रियान्वयन में मंत्री बनाया गया है।
श्रीप्रकाश जायसवाल कांग्रेस के सांसद हैं एवं संयुक्त प्रगतिशील गठबंधन की सरकार में केन्द्रीय गृह-राज्यमंत्री हैं। वे उत्तर प्रदेश के कानपुर लोकसभा क्षेत्र का चौदहवीं लोकसभा में प्रतिनिधित्व कर रहे हैं।
विलियम पिट्ट २

विलियम पिट्ट २ जो इंग्लैंड के प्रधानमन्त्री रह चुके है।
कैवल्य

विवेक उत्पन्न होने पर औपाधिक दुख सुखादि - अहंकार, प्रारब्ध, कर्म और संस्कार के लोप हो जाने से आत्मा के चितस्वरूप होकर आवागमन से मुक्त हो जाने की स्थिति को कैवल्य कहते हैं।
पातंजलसूत्र के अनुसार चित्‌ द्वारा आत्मा के साक्षात्कार से जब उसके कर्त्तृत्त्व आदि अभिमान छूटकर कर्म की निवृत्ति हो जाती है तब विवेकज्ञान के उदय होने पर मुक्ति की ओर अग्रसारित आत्मा के चित्स्वरूप में जो स्थिति उत्पन्न होती हैं उसकी संज्ञा कैवल्य है। वेदांत के अनुसार परामात्मा में आत्मा की लीनता और न्याय के अनुसार अदृष्ट के नाश होने के फलस्वरूप आत्मा की जन्ममरण से मुक्तावस्था को कैवल्य कहा गया है। योगसूत्रों के भाष्यकार व्यास के अनुसार, जिन्होंने कर्मबंधन से मुक्त होकर कैवल्य प्राप्त किया है, उन्हें 'केवली' कहा जाता है। ऐसे केवली अनेक हुए है। बुद्धि आदि गुणों से रहित निर्मल ज्योतिवाले केवली आत्मरूप में स्थिर रहते हैं। हिंदू धर्मग्रंथों में शुक, जनक आदि ऋषियों को जीवन्मुक्त बताया है जो जल में कमल की भाँति, संसार में रहते हुए भी मुक्त जीवों के समान निर्लेप जीवनयापन करते है। जैन ग्रंथों में केवलियों के दो भेद - संयोगकेवली और अयोगकेवली बताए गए है।
एविएशन रिसर्च सेंटर

एविएशन रिसर्च सेंटर (ARC अथवा एआरसी) भारत की कैबिनेट सचिवालय (विशिष्ट आवश्यकताओं के लिए) के रिसर्च एंड एनालिसिस विंग (रॉ) का एक भाग है। एआरसी के प्रथम मुखिया आर॰एन॰ काव थे। काव रॉ के संस्थापक प्रमुख भी थे। वर्ष दर वर्ष एआरसी ने अपना विकास जारी रखते हुये विभिन्न उड़ान भरी।

ठिकाने

यद्यपि यह अपने कार्यों में अत्यधिक रूप से गोपनीय है तथा माना जाता है कि कुल पाँच रॉ एआरसी परिचालन ठिकाने हैं:  सबसे बड़ा केन्द्र कटक का चारबतिया हवाई ठिकाना; उत्तर प्रदेश–हरियाणा सीमा पर सहारनपुर के निकट सारसावा एयर फोर्स स्टेशन; असम के तिनसुकिया के निकट दम ड्यूमा एयर बेस; दिल्ली में पालम एयर बेस और विदेशों में एकमात्र भारतीय नौसेना ठिकाना, ताजिकिस्तान के फारकोर/आयनी में फारकोर एयर बेस।
२६७३ ईसा पूर्व

२६७३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६७३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नानजिंग

नानजिंग (चीनी: 南京, अंग्रेज़ी: Nanjing या Nanking) चीन के जियांगसु राज्य की राजधानी है जिसका चीन के इतिहास और संस्कृति में एक बहुत महत्वपूर्ण किरदार रहा है। यह अतीत में कभी-कभी चीन की राष्ट्रीय राजधानी रही है और 'नानजिंग' शब्द का मतलब भी चीनी भाषा में 'दक्षिणी राजधानी' ही है। यह यांग्त्से नदी के अंतिम भाग में उस नदी की डेल्टा में स्थित है। सन् २००६ की जनगणना में नानजिंग की आबादी ५० लाख से अधिक थी और शन्घाई के बाद यह पूर्वी चीन सागर क्षेत्र का दूसरा सब से बड़ा आर्थिक केंद्र है।
एल्बस डम्बलडोर

चरित्र विकास

लेखक के अनुसार डम्बल्डोर के बारे में लिखने में मज़ा आता है क्योंकि वह "अच्छाई का प्रतीक है" | रोलिंग ने कहा कि डम्बल्डोर उनके जैसे हें, क्यौन्कि "वह सब जानतें है " डम्बल्डोर केंद्रीय चरित्र हैरी पॉटर एक गुरु के रूप में हैं, एक युवा प्रशंसक ने रोलिंग से पूछा था की क्या डम्बल्डोर को "सच्चा प्यार " मिलता है तब रोलिंग ने कहा है कि वह हमेशा समलैंगिक होने के रूप में डम्बल्डोर के बारे में सोचा करती थी और उनका गेल्लेर्ट ग्राइंडेल्वॉल्ड से चक्कर भी चला था, जो डम्बल्डोर के जीवन में '"बड़ा हादसा था" |
सेफालेक्सिन

सेफालेक्सिन (Cefalexin) (INN, BAN) या सेफालेक्सिन (cephalexin) (USAN, AAN) एक ऐसा ऐंटीबायोटिक है जो अनेक प्रकार के बैक्टीरिया जनित संक्रमणों के उपचार के लिए उपयोगी है। इसे मुंह से लिया जाता है और यह ग्राम-सकारात्मक बैक्टीरिया और कुछ ग्राम-नकारात्मक बैक्टीरिया.के विरुद्ध सक्रिय होता है। यह पहली पीढ़ी के सेफालोस्पोरिन्स के वर्ग का होता है, cefazolin इस समूह के भीतर दूसरे β-लैक्टम ऐंटीबायोटिक्स के समान गतिविधियों वाला होता है जिसमें अंतःशरीय एजेंट सेफाज़ोलिन शामिल होता है।
सेफालेक्सिन को अनेक प्रकार के संक्रमणों के उपचार में उपयोग किया जाता है जैसे: मध्य कान का संक्रमण, गले का संक्रमण, हड्डी और जोड़ के संक्रमण, निमोनिया, त्वचा संक्रमण और मूत्र मार्ग संक्रमण। यह बैक्टीरिया जनित अन्तर्हृद्शोथ की रोकथाम में उपयोग किया जा सकता है। यह मेथिसिलिन-प्रतिरोधी स्टेफिलोकोकस ऑरियस (MRSA) के खिलाफ प्रभावी नहीं है। यह पेनिसिलिन से हल्की या मध्यम एलर्जी वाले लोगों के साथ इस्तेमाल किया जा सकता है, लेकिन जिन लोगों में गंभीर एलर्जी है, यह उनके लिए अनुशंसित नहीं है। अन्य एंटीबायोटिक दवाओं की तरह यह वायरल संक्रमणों जैसे आम सर्दी या गंभीर ब्रोंकाइटिस के विरुद्ध प्रभावी नहीं है। 
संभव पक्ष प्रभाव में एलर्जी, पेट और आंतों की परेशानी और क्लोस्ट्रीडियम बेलगाम  दस्त शामिल हैं। गर्भावस्था के दौरान इस्तेमाल किए जाने पर किसी प्रकार की हानि का कोई साक्ष्य नहीं मिला है। स्तनपान के दौरान इसका उपयोग आम तौर पर सुरक्षित है। यह बच्चों और 65 साल से अधिक उम्र के लोगों के लिए उपयुक्त है। गुर्दे की समस्याओं से पीड़ित लोगों में खुराक कम करने की जरूरत हो सकती है।
2012 में, सेफालेक्सिन संयुक्त राज्य अमेरिका में शीर्ष 100 सबसे अधिक नियत दवाओं में शामिल थी। ऑस्ट्रेलिया में, यह 15 सबसे अधिक नियत दवाओं में शामिल है। यह 1967 में विकसित किया गया था और 1969 व 1970 में अनेक कंपनियों द्वारा मार्केट किया गया था जिनमें, ग्लैक्सो वेलकम और एली लिली एंड कंपनी शामिल थीं, इनकी दवाओं में अन्य नामों के साथ काफलेक्स और सेपोरेक्स शामिल थी। यह जेनेरिक दवा के रूप में कई अन्य व्यापारिक नामों से उपलब्ध है और यह बहुत महंगी नहीं है। यह विश्व स्वास्थ्य संगठन की आवश्यक दवाओं की सूची में शामिल है जो किसी स्वास्थ्य प्रणाली में सबसे जरूरी दवाओं की सूची है।
अर्श मलसियानी

अर्श मलसियानी (1908 – 1979) (उर्दू:عرش ملسیانی ) जन्म नाम: बाल मुकंद (उर्दू: بال مکند), उर्दू के एक प्रख्यात भारतीय शायर और लेखक थे। वे उर्दू और फारसी के विद्वान तथा उर्दू शायर लाभु राम जोश मल्सियाना के पुत्र थे। वर्ष 1948 से 1968 के सेवानिवृति तक उन्होंने भारत सरकार के प्रकाशन विभाग में पहले "आज कल" उर्दू पत्रिका के सहायक संपादक और उसके बाद 1954 में जोश मलीहाबादी के बाद संपादक का दायित्व निभाया।
उनकी कविता के चार संग्रह कुंदा रंग, चांग ओ अहंग, शरार ए संग और अहंग ए हिजाज़ प्रकाशित हुए हैं। मौलाना अबुल कलाम आज़ाद पर उनकी आत्मकथा की पुस्तक 1976 में प्रकाशित हुई।
थोगन संगमा

परिचय

सन् 1872-73 में जब अंग्रेजों ने गारो पहाड़ों पर कब्जा करने की कोशिश की थी तब संगमा ने कई दिनों तक साहसपूर्वक अंग्रेज सेना का मुकाबला किया था। सैकड़ों सशस्त्र गारो वीरों ने इन दोनों के नेतृत्व में अंग्रेजों से लोहा लिया। इन्होंने अपनी जनजाति के युवकों को प्रोत्साहित ही नहीं, बल्कि उनमें एकता का प्रयत्न भी किया। थोगन संगमा रणभूमि में लड़ते-लड़ते शहीद हुए थे। प्रतिवर्ष 12 दिसम्बर को उनकी स्मृति में गारो क्षेत्रों में स्वातंत्र्य सैनिक दिवस मनाया जाता है।
थोगन संगमा का जन्म विल्यम नगर के पास पूर्व गारो पहाड़ जिले के समंदा देहात में हुआ था। अपने कौशल और विवेक के कारण थोगन गारो जनजाति के नेता माने जाते थे। अंग्रेजों के साथ लड़ाई में भी लोगों ने उन्हें ही नेता माना। आस-पास के गांवों ने उनके नेतृत्व में लड़ाई लड़ी।
गैस टंकी

गैस टंकी या गैस सिलेण्डर एक ऐसी बंद वस्तु होती है, जिसमें गैस भरी जाती है तथा इसका प्रयोग ज्यादातर रसोई में किया जाता है। इसमें गैस मशीन द्वारा भरा जाता है और रेग्यूलेटर की सहायता से आवश्यकता पड़ने पर गैस का उपयोग किया जाता है और आवश्यकता समाप्त होने पर बंद कर दिया जाता है। इसके पूरी तरह बंद होने के कारण गैस का रिसाव नहीं होती है। गैस टंकियाँ विभिन्न आकार की होती है।

सुरक्षा और मानक

इन टंकियों में अधिक दाब के साथ गैस भरा जाता है और कई बार इसमें हानिकारक पदार्थ भी होता है। इस कारण इन्हें सुरक्षित रखने के लिए कई उपाय किए जाते हैं। जैसे टंकियों को एक साथ मिला कर रखा जाता है, जिससे गिरने का खतरा काफी कम हो जाता है।
शाहबुद्दीन याकूब कुरैशी

शाहबुद्दीन याकूब कुरैशी (जन्म: ११ जुलाई १९४७) भारत के मुख्य चुनाव आयुक्त है। ३० जुलाई २०१० से इनका पद प्रभावी है। सन् २०१० में बिहार विधानसभा चुनाव कुरैशी की देखरेख में संपन्न हुए। कुरैशी १९७१ बैच के आईएएस अफसर हैं। केंद्र और राज्य दोनों स्तरों पर उन्होंने ३५ वर्ष की सिविल सेवा के बाद जून २००६ में आयोग में प्रवेश किया था। आयोग से जुड़ने से पहले वे खेल एवं युवा मामलों के मंत्रालय में सचिव थे।
शवलेपन

शवलेपन (अंग्रेज़ी: Embalming) विज्ञान कि सहायता से मानव अवशेष कों संरक्षण करने की कला है। यह प्रक्रिया अपघटन का अनुमान लगाने के लिए कि जाती है। इन्हें सम्भालने का उद्देश्य धार्मिक भी हो सकता है या फिर इन्हें किसी वैज्ञानिक या अन्य किसी उद्देश्य से भी संरक्षण किया जाता है। शवलेपन के तीन गोल स्वच्छता, प्रस्तुति, और संरक्षण (या बहाली) हैं।

इतिहास

यह प्रक्रिया 5000-6000 ई.पू से चलती आ रही है। कुछ लोग इसे विज्ञान के लिए करते हैं तो कुछ लोग धार्मिक उद्देश्य से।

आधुनिक तरीके

संयुक्त राज्य अमेरिका में नागरिक युद्ध के युग शवलेपन में रुचि फूट पड़ी और यह देश भर में बहुत आम हो गया।
आधुनिक तरीकों में देखा जाये तो अपघटन कों रोकने के लिए शव की धमनी नेटवर्क में विभिन्न रासायनिक समाधान के इंजेक्शन लगाये जाते हैं।

आज

आज कि दुनिया में देखा जाये तो श्व्लेपन का उपयोग शव के रिश्तेदारों या घरवालों के सामने उसकी बेहतर स्तिथि दिखने के लिए भी किया जाता है। अगर मन जाये तो अगर शव बेहतर दिखे तो यह रिश्तेदारों कि दुःख कि प्रक्रिया में सहायक मन जाता है। अर्थात अगर शव कि हालत बेहतर हो तो घरवाले शांत रहते हैं। श्व्लेपन सडन कि प्रक्रिया कों भी रोकने में सहायक होता है।
भारतीय लोक कला मण्डल

भारतीय लोक कला मण्डल (अंग्रेज़ी: Bharatiya Lok Kala Mandal) एक सांस्कृतिक आधारित कला मण्डल है जो भारतीय राज्य राजस्थान के उदयपुर ज़िले में स्थित है। यहाँ राज्य में लोक कला, संस्कृति, गीत और राजस्थान, गुजरात और मध्य प्रदेश के त्योहारों का अध्ययन कर सकते हैं। इसको १९५२ में देवीलाल समार द्वारा स्थापित किया गया।
प्लैटिनम(IV) क्लोराइड

प्लैटिनम (IV) क्लोराइड एक अकार्बनिक यौगिक है।
गणेश दत्त शास्त्री

गणेश दत्त शास्त्री कन्नौज के निवासी थे। इनका समय सं0-1937 के लगभग है।
करीम सिटी कालेज

करीम सिटी कालेज जमशेदपुर स्थित एक प्रमुख अल्पसंख्यक शिक्षण संस्थान है जो राँची विश्वविद्यालय से संबद्ध संस्थान है।
सैयद ग़ौस

वे एक पाकिस्तानी जनरल, राजनीतिज्ञ और पाकिस्तान के प्रांत, ख़ैबर पख़्तूनख़्वा के पूर्व राज्यपाल थे।